DJI skræller Pro af Mini 3’eren

Siden DJI lancerede den forrygende DJI Mini 3 Pro har der “manglet” en minidrone til nybegyndere. Den er kommer nu, hvor DJI har “skrællet” Pro-funktionerne af Mini 3 Pro drone og (næsten) halveret prisen ved samme lejlighed.

På et punkt overgår den nye DJI Mini 3 dog sin Pro-storebror: Dronen har nemlig længere flyvetid. Til gengæld må man undvære sensorer til obstacle avoidance, ligesom kameraet er blevet en kende mindre potent.

Det er dog samme størrelse kamerasensor, der sidder i Mini 3 og Mini 3 Pro, nemlig en 1/1,3″ sensor. Men hvor Pro’en kan skyde fotos i op til 48 megapixel topper Mini 3 ved 12 megapixel. Den nye og billigere udgave kan heller ikke optage 4K-video i 60 fps ligesom Pro’en, men “bare” i 30 fps. D-Cinelike farveprofilen er også skåret væk.

Lige som Pro kan Mini 3 også dreje kamerahuset, så man kan skyde billeder og video i højformat. Til sociale medier, forstås.

Værst, i mine øjne, er dog at de ekstra sensorer er skåret væk. Hvor Pro’en kunne “se” både foran og bag ved dronen, kan Mini 3 udelukkende “se” nedad. Lige som den gamle DJI Mini 2 drone. Det går ikke alene ud over sikkerheden, det fjerner også muligheden “follow”-funktionen.

På den positive side er flyvetiden blevet længere. Den er øget med fire minutter på DJI Mini 3 i forhold til Pro-udgaven.

Flere varianter

Samtidig har DJI gjort det muligt alt købe dronen uden controller. Det er fikst, hvis man allerede har RC-N1 controlleren fra en tidligere drone.

Man kan desuden tilkøbe den nye DJI RC controller, der har indbygget skærm, så man ikke skal bruge mobilen. I alt er der fem forskellige varianter:

Variant | Pris
DJI Mini 3 (kun drone) | 3.899 kr.
Mini 3 med RC-N1 controller | 4.599 kr.
Mini 3 med DJI RC controller | 5.999 kr.
Fly More Combo (med RC-N1) | 6.099 kr.
Fly More Combo (med DJI RC) | 7.599 kr.

Herunder har jeg forsøgt at lave et overblik over forskellene mellem Mini 3 og Mini 3 Pro. Læs mere hos DJI.

| DJI MINI 3 | DJI MINI 3 PRO
Pris | 3.899 / 4.599 / 5.999 kr. | 7.799 kr. / 6.499 kr.
Vægt | 248 g | 249 g
Batteri | 2.253 mAh | 2.453 mAh
Flyvetid (uden vind) | 38 min. | 34 min.
Controller | Ingen / RC-N1 / DJI RC | DJI RC / RC-N1
| |
Sensor | 1/1,3” (12MP) | 1/1,3” (12/48MP)
Field of View | 24mm | 24mm
Blænde | f/1.7 | f/1.7
RAW fotos | Ja | Ja
Foto-oplsøming | 12MP | 12MP / 48MP
Codec | H.264 | H.264 / H.265
10-bit video | Nej | Nej
Video-bitrate | 100 Mbps | 150 Mbps
Video-opløsning | 4K @ 30fps | 4K @ 60fps
4K framerates | 24/25/30 | 24/25/30/48/50/60
1080p framerates | 24/25/30/48/50/60 | 24/25/30/48/50/60/120
Farveprofiler | Normal | Normal, D-cinelike
HDR-video | Ja | Ja
| |
Flight modes | Ingen | Active Track 4.0
Mastershots | Nej | Ja
Quickshots | Ja | Ja
Hyperlapse | Nej | Ja
Obstacle avoidance | Ned | Front, bag, ned
Internt lager | – | 1,2 GB

DJI skræller Pro af Mini 3’eren